ZEN ต้นทุน-ค่าใช้จ่ายพุ่ง ฉุดกำไรไตรมาส 3 ลดวูบ 41%
ZEN ต้นทุน-ค่าใช้จ่ายพุ่ง ฉุดกำไรไตรมาส 3 ลดวูบ 41% เหลือ 22.15 บาท จากปีก่อน 37.67 ลบ. ขณะที่งวด 9 เดือนแรกกำไร 87.45 ลบ. ลดลง 20% จากปีก่อน 108.75 ลบ.
12 พ.ย. 2562

บริษัท เซ็น คอร์ปอเรชั่น กรุ๊ป จำกัด (มหาชน) หรือ ZEN รายงานผลการดำเนินงานไตรมาส 3/62 สิ้นสุดวันที่ 30 ก.ย.62 (รวมบริษัทย่อย) ดังนี้

ทั้งนี้ผลการดำเนินงานในไตรมาสดังกล่าวมีกำไรลดลง เนื่องจากในไตรมาสที่ 3 ปี 2561 และ 2562 ต้นทุนขายและบริการรวมเพิ่มขึ้นจาก 567.5 ล้านบาท เป็น 611.3 ล้านบาท ตามลำดับ เพิ่มขึ้น 43.8 ล้านบาท หรือ 7.7% รวมถึงในไตรมาสที่ 3 ปี 2561 และ 2562 ต้นทุนในการจัดจำหน่ายเพิ่มขึ้นจาก 22.7 ล้านบาท เป็น 28.6 ล้านบาท ตามลำดับ เพิ่มขึ้น 5.9 ล้านบาท หรือ 26% โดยมีสาเหตุหลักมาจากค่าใช้จ่ายทางการตลาด และค่าคอมมิชชั่นให้กับผู้ประกอบการธุรกิจจัดส่งอาหารที่เพิ่มขึ้นเพื่อสร้างการรับรู้แบรนด์ในระหว่างการเปิดสาขาใหม่ๆ ต้นทุนในการจัดจำหน่ายเพิ่มขึ้นจากอัตรา 3% ของรายได้รวมในไตรมาสที่ 3 เป็น 3.6% ในงวดเดียวกันปี 2562
อีกทั้ง ในไตรมาสที่ 3 ของปี 2561 และ 2562 ค่าใช้จ่ายในการบริหารเพิ่มขึ้นจาก 114.6 ล้านบาท เป็น126.7 ล้านบาท ตามลำดับ เพิ่มขึ้น 12.1 ล้านบาท หรือ 10.6% สาเหตุหลักมาจาก 1.พนักงานส่วนงานสนับสนุนแบรนด์เพิ่มขึ้นเพื่อรองรับการขยายสาขาทั้งร้านอาหารที่บริษัทเป็นเจ้าของและร้านอาหารแฟรนไชส์ 2.ค่าเช่าเพิ่มขึ้นเนื่องจากมีการย้ายสำนักงานใหญ่ ซึ่งได้รวมบริษัทย่อยในกลุ่มไว้ที่เดียวกัน เพื่อการบริหารงานอย่างมีประสิทธิภาพมากขึ้น ค่าใช้จ่ายในการบริการบริหารเพิ่มขึ้นจาก 15.1% ของรายได้รวมในไตรมาสที่ 3 เป็น 16% ของรายได้รวมในงวดเดียวกันปี 2562